cyanic-selkie/wikianc huggingface dataset:
মোহাম্মাদ নবী
সিলেট রয়্যালস
২০১৩ সালের জানুয়ারি-ফেব্রুয়ারিতে বাংলাদেশে অনুষ্ঠিত বাংলাদেশ প্রিমিয়ার লীগে নবী সিলেট রয়ালস এর হয়ে খেলেন এবং তার অসাধারণ নৈপূন্য প্রদর্শনের মাধ্যমে তার দল সেমি-ফাইনালে খেলতে সামর্থ্য হয়। তিনি ১৩ ম্যাচে ১৬ উইকেট লাভ করেন এবং টুর্ণামেন্টে টপ ব্যাটসম্যানদের মধ্য অন্যতম একজন ছিলেন। আন্দ্রে রাসেল এর ইনজুরির কারণে নবী দলে জায়গা পান। শেষ খেলায় ঢাকা গ্ল্যাডিয়েটরস এর বিরুদ্ধে নবী ক্রিস গেইল এর উইকেট লাভ করেন। উক্ত খেলায় গেইল দ্রুত গতিতে মাত্র ৫১ বলে ১১৪ রানের একটি ঝড়ো ইনিংস উপহার দেন যাতে করে তার দল সহজেই ফাইনাল খেলায় প্রবেশ করতে সামর্থ্য হয়। উক্ত খেলায় নবী দুই উইকেট নেন (ইকোনমি ৪.২৫)। অপর সেমি ফাইনালে চিটাগং কিংস এর বিরুদ্ধে নবী আরও ২টি উইকেট লাভ করেন কিন্তু তাদের জয়কে তারা থামাতে পারেননি।
চনকা ওয়েলেগেদারা
ইউদা ওয়ালাউই মহিম বান্দারালাগে চনকা অশঙ্কা ওয়েলেগেদারা (චානක වෙලගෙදර; ২০ মার্চ, ১৯৮১) মাতালে এলাকায় জন্মগ্রহণকারী শ্রীলঙ্কার আন্তর্জাতিক ক্রিকেটার। সচরাচর তিনি চনকা ওয়েলেগেদারা নামে পরিচিত। শ্রীলঙ্কা ক্রিকেট দলের অন্যতম সদস্য ওয়েলেগেদারা বামহাতি ফাস্ট বোলিং করে থাকেন। প্রথম-শ্রেণী ও লিস্ট এ ক্রিকেটে তার সমৃদ্ধ বোলিং গড় রয়েছে। ঘরোয়া ক্রিকেটে মুরস স্পোর্টস ক্লাব এবং নর্থ সেন্ট্রাল প্রভিন্সেস ক্রিকেট ক্লাবে খেলছেন। ২০০৭ সালে সফরকারী বাংলাদেশ দলের বিপক্ষে শ্রীলঙ্কা এ দলের প্রতিনিধিত্ব করেন।
খেলোয়াড়ী জীবন
১৮ ডিসেম্বর, ২০০৭ তারিখে গালেতে অনুষ্ঠিত তৃতীয় টেস্টে সফরকারী ইংল্যান্ডের বিপক্ষে তার টেস্ট অভিষেক ঘটে। ইংল্যান্ডের পল কলিংউড তার প্রথম শিকার হন। ২০০৮ সালে ওয়েস্ট ইন্ডিজ সফরে শ্রীলঙ্কার সদস্য মনোনীত হলেও দ্বিতীয় টেস্ট খেলার জন্য তাকে নভেম্বর, ২০০৯ সাল পর্যন্ত অপেক্ষা করতে হয়। ভারতের বিপক্ষের ৩ টেস্ট সিরিজের সবগুলোতেই তিনি অংশগ্রহণ করেন।
ডিসেম্বর, ২০০৯ সালে ভারতের বিপক্ষে একদিনের আন্তর্জাতিকে ওয়েলেগেদারা’র অভিষেক ঘটে। ১৫ ডিসেম্বর, ২০০৯ তারিখে রাজকূটে অনুষ্ঠিত ঐ খেলায় বীরেন্দ্র শেওয়াগ ও বিরাট কোহলি’র উইকেট নেন। এছাড়াও, ভারতের বিপক্ষে একবার পাঁচ উইকেট পেয়েছেন।
প্রথম টেস্ট ক্রিকেটার হিসেবে তিনি ছয়টি শব্দ নিয়ে গড়া নাম ব্যবহার করেছেন। দীর্ঘ সময়ের খেলায় লাসিথ মালিঙ্গা তার অপারগতা প্রকাশ করায় বর্তমানে তিনি শ্রীলঙ্কার প্রথম একাদশে স্থায়ী খেলোয়াড় হিসেবে রয়েছেন।
প্রেম প্রেম পাগলামি
প্রেম প্রেম পাগলামি ২০১৩ সালে মুক্তিপ্রাপ্ত বাংলাদেশী রোমান্টিক এবং অ্যাকশন চলচ্চিত্র। শাফি উদ্দিন শাফি পরিচালিত চলচ্চিত্রটি প্রযোজনা করেছেন দিগন্ত কাঠচিত্র। চলচ্চিত্রটিতে বাপ্পি চৌধুরী, আচল, অমিত হাসান এবং শিবা শানুর অভিনয় করেছেন   প্রেম প্রেম পাগলামি ৬০ টি সিনেমায়  প্রকাশিত হয়েছিল  ছবিটি দর্শকদের কাছ থেকে ইতিবাচক সাড়া পেয়েছে এবং "ভাল ব্যবসা করেছে"।  সিনেমাটি ২০০৮ সালে তেলুগু চলচ্চিত্র কৃষ্ণর পুনঃনির্মাণ।
গংগাচড়া মহিলা ডিগ্রী কলেজ
গংগাচড়া মহিলা ডিগ্রী কলেজ রংপুর জেলার গংগাচড়া উপজেলার একটি ডিগ্রী মহাবিদ্যালয়। কলেজটি উপজেলার একমাত্র নারী শিক্ষার উচ্চ বিদ্যাপিঠ।
ইতিহাস
গংগাচড়া উপজেলার নারী শিক্ষার একমাত্র ডিগ্রী কলেজ ‘গংগাচড়া মহিলা ডিগ্রী কলেজ’। এলাকার ২৫ জন ব্যক্তি নারী শিক্ষার উচ্চতর ক্ষেত্রে ঘাটতি কমাতে ১৯৯৭ সালে প্রথমে ইন্টারমেডিয়েট পর্যন্ত চালু করে। বিজ্ঞান ও মানবিক শাখায় ছাত্রী ভর্তি হয়। প্রথম ৮-৯-১৯৯৮ সালে নিবন্ধ পায়। বর্তমানে বিজ্ঞান, মানবিক ও কমার্স  বিষয়ে  ইন্টার ও ডিগ্রীতে পাঠদান করা হয়। প্রথমে বাঁশ, টিন দিয়ে তৈরী ঘরে কার্যক্রম শুরু হয়। প্রায় ২ একর জমির উপর রয়েছে চারতলা একাডেমিক ভবনসহ চারটি ভবন। এ মহাবিদ্যালয়টি স্থাপনে যারা অবদান রেখেছেন তাদের মধ্যে মজিবর রহমান প্রামাণিক, আবুল হসেন ফটিক, হাজী রফিকুল ইসলাম, মোঃ রুহুল  আমিন, আব্দুল হাকিম, ক্ষিতিশ চন্দ্র প্রমুখের উদ্যগে এই কলেজ প্রতিষ্ঠিত হয়। কলেজের প্রতিষ্ঠাতা অধ্যক্ষ ছিলেন আনিসুর রহমান। কলেজটি গংগাচড়া উপজেলা বাজারের উত্তর পারশ্বে অবস্থিত। কলেজটি এমপিও ভুক্ত। এমপিও কোড নং-৯১০২০৩৩১০২। কলেজ কোড-৩২৪০।
প্রশাসনিক ইউনিট
সুযোগ্য গভর্ণিবডি ও একজন অধ্যক্ষের পরিচালনায় বিদ্যালয়টি পরিচালিত হচ্ছে।
ফলাফল
২০১৩ সালের এইচএসসি পাবলিক পরীক্ষায় ৮১% এবং ২০১১ সালে ৫৮% ছাত্রী পাশ করে।
পোশাক
সাদা পায়জামা, সাদা কামিজ, সাদা ওড়না ও সাদা জুতা। প্রতিষ্ঠানের আইডি কার্ড সাথে থাকা আবশ্যক।
অন্যান্য
এখানে রয়েছে বিজ্ঞান শিক্ষার্থর জন্য ল্যাবরেটরি, কম্পিউটার ল্যাব, বিশাল খেলাধুলার মাঠ। ছাত্রীদের পরিবহনের জন্য রয়েছে একটি বাস।
ভিক্তর হাম্বার্তজুমিয়ান
থাম্ব|ভিক্তর আমাজাসপোভিচ হাম্বার্তজুমিয়ান ভিক্তর আমাজাসপোভিচ হাম্বার্তজুমিয়ান (১৮ সেপ্টেম্বর ১৯০৮-১২ আগস্ট ১৯৯৬) একজন সোভিয়েত-আর্মেনীয় জ্যোতিঃপদার্থবিজ্ঞানী ও বিজ্ঞান প্রশাসক ছিলেন। তিনি বিংশ শতাব্দীর অন্যতম শ্রেষ্ঠ জ্যোতির্বিজ্ঞানী ও সোভিয়েত ইউনিয়নে তাত্ত্বিক জ্যোতিঃপদার্থবিজ্ঞানের প্রবক্তা হিসেবে সুপরিচিত।
হাম্বার্তজুমিয়ান লেনিনগ্রাদ স্টেট বিশ্ববিদ্যালয় ও পুলকোভো মানমন্দিরে শিক্ষা গ্রহণ করেন। তিনি শুরুতে। লেনিনগ্রাদ স্টেট বিশ্ববিদ্যালয়ে শিক্ষকতা করতেন। সেখানে ১৯৩৪ সালে তিনি সোভিয়েত ইউনিয়নের প্রথম জ্যোতিঃপদার্থবিজ্ঞান বিভাগ প্রতিষ্ঠা করেন। তিনি পরবর্তীতে সোভিয়েত আর্মেনিয়ায় চলে যান,যেখানে তিনি ১৯৪৬ সালে বিয়ুরাকান মানমন্দির প্রতিষ্ঠা করেন। এটি জ্যোতিঃপদার্থবিজ্ঞান চর্চার অন্যতম কেন্দ্র হয়ে দাঁড়ায়। তিনি আর্মেনীয় বিজ্ঞান একাডেমির-ও সহপ্রতিষ্ঠাতা ছিলেন। প্রায় পঞ্চাশ বছর তিনি এর নেতৃত্ব দান করেন। একজন ধারাভাষ্যকার বলেন- "আর্মেনিয়ায় বিজ্ঞানচর্চা ও হাম্বার্তজুমিয়ান নামটি সমার্থক।"১৯৬৫ সালে তিনি অ্যাস্ট্রোফিজিকা জার্নাল বের করেন ও পরবর্তী বিশ বছর এর সম্পাদক হিসেবে দায়িত্ব পালন করেন।
হাম্বার্তজুমিয়ান যেসব পদ অধিকৃত করেছিলেন, ৮০ বছর বয়সে সেগুলো থেকে অবসর গ্রহণ করেন। তিনি বিয়ুরাকানে তার বাড়িতে মৃত্যুবরণ করেন। সেখানেই তার প্রতিষ্ঠিত মানমন্দিরে তিনি চিরনিদ্রায় শায়িত। ১৯৯৪ সালে তাকে আর্মেনিয়ার জাতীয় বীর ঘোষণা করা হয়।
পটভূমি
হাম্বার্তজুমিয়ান তিফলিসে (বর্তমান তিবলিসি) ১৯০৮ সালের ১৮ সেপ্টেম্বর (গ্রেগরীয় দিনপঞ্জি অনুসারে ৮ সেপ্টেম্বর) জন্মগ্রহণ করেন। তাঁর বাবার নাম হামাজাস্প হাম্বার্তজুমিয়ান ও মার নাম রিপসিমে খাকারিয়ান। রিপসিমের পিতা শিখানভ্যালির একজন আর্মেনীয় অ্যাপোস্তলীয় ধর্মের পুরোহিত ছিলেন। অপরদিকে হামাজাস্পের জন্ম ভার্দেনিস শহরে। রুশ-তুর্কি যুদ্ধের পর তাঁর পূর্বসূরিরা  দিয়াদিন (বর্তমান তুরস্ক) থেকে সেভান হ্রদের দক্ষিণ তীরে বসবাস করা শুরু করেন। হামাজাস্প সেন্ট পিটার্সবার্গ বিশ্ববিদ্যালয়ে আইন নিয়ে পড়াশোনা শুরু করেছিলেন। তিনি একজন স্বনামধন্য লেখক ও অনুবাদক ছিলেন, যিনি হোমার রচিত ইলিয়াড ধ্রুপদি গ্রিক থেকে আর্মেনীয় ভাষায় অনুবাদ করেছিলেন। ১৯১২ সালে তিনি "ককেশীয় অঞ্চলের আর্মেনীয় লেখক সমিতি" প্রতিষ্ঠা করেন,১৯২১ সাল পর্যন্ত যার কার্যক্রম অব্যাহত ছিল। হাম্বার্তজুমিয়ান এর সচিব ছিলেন।
ভিক্তরের বাবা-মা ১৯০৪ সালে বিবাহবন্ধনে আবদ্ধ হন। তাঁর লেভন নামে এক ভাই ও গোহার নামে এক বোন ছিল। লেভন ভূ-প্রকৃতি নিয়ে পড়াশোনা করতেন। উরাল পর্বতে এক অভিযাত্রার সময় ২৩-২৪ বছর বয়সে লেভন ইহলোক ত্যাগ করেন। গোহার(১৯০৭-১৯৭৯) একজন গণিতবিদ এবং শেষ বয়সে ইয়েরেভান স্টেট বিশ্ববিদ্যালয়ের সম্ভাবনাতত্ত্ব ও গাণিতিক পরিসংখ্যান বিভাগের সভাপতি ছিলেন।
শিক্ষা
হাম্বার্তজুমিয়ান ছোটবেলা থেকেই গণিতের প্রতি আগ্রহী ছিলেন। চার বছর বয়সেই তিনি গুণ করতে জানতেন। ১১ বছর বয়সে ওর্মসবি এম মিশেল রচিত একটি বইয়ের রুশ অনুবাদ পড়ে তিনি জ্যোতির্বিজ্ঞানের প্রতি অধিক আকৃষ্ট হন। তার নিজস্ব ভাষ্যমতে, ১২ বছর বয়সে তিনি জ্যোতির্বিজ্ঞানী হন। ১৯১৭-১৯২৪ সালে তিনি তিবলিসির ৩ নং ও ৪ নং জিমনেসিয়ামে অধ্যয়ন করেন। সেখানে রুশ ও আর্মেনীয় উভয় ভাষায় লেখাপড়া করানো হত। ১৯২১ সালে জ্যোতির্বিজ্ঞানী নিকোলাই ইগনাশিয়েভিচ সুদাকভের অধীনে পড়াশোনা করতে তিনি ৪ নং জিমনেসিয়ামে ভর্তি হন। হাম্বার্তজুমিয়ান সুদাকভের সঙ্গে বিদ্যলয়ের মানমন্দিরে গবেষণা করেছেন। বিদ্যালয়ে অধ্যয়নরত অবস্থাতেই তিনি সৌরজগতের উৎপত্তি ও বহির্জাগতিক প্রাণ নিয়ে বক্তব্য প্রদান করেন। এছাড়াও জ্যোতির্বিজ্ঞান নিয়ে তিনি কতগুলো গবেষণাপত্র রচনা করেন। ২৪ বছর বয়সে হাম্বার্তজুমিয়ান ইয়েরেভান স্টেট বিশ্ববিদ্যালয়ে আপেক্ষিকতা তত্ত্ব নিয়ে বক্তব্য প্রদান করেন। এছাড়াও তিনি আর্মেনিয়ার সাম্যবাদী নেতা আশোত হোভহানিসিয়ান ও আলেক্সান্ডার মিয়াসনিকিয়ানের সাথে সাক্ষাৎ করেন।
এইচডি ১১৪৭৮৩
এইচডি ১১৪৭৮৩ একটি ৮ম মাত্রার তারকা যা কন্যা তারামন্ডলে ৬৮.৭ আলোকবর্ষ দূরে। কমলা বামন হিসাবে এটি আমাদের সূর্যের চেয়ে কিছুটা ম্লান এবং শীতল। এর বর্নালীর ধরন K0V টাইপের। তারকাটই খালি চোখে দৃশ্যমান না হলেও বাইনোকুলার দিয়ে সহজেই খুজে পাওয়া যায়।
ক্যালকাটা গ্যাজেট
ক্যালকাটা গ্যাজেট বা কলকাতা গ্যাজেট ছিল বাংলার একটি ইংরেজি সংবাদপত্র, যা ১৭৮৪ সালে ঔপনিবেশিক অফিসার ফ্রান্সিস গ্ল্যাডউইন দ্বারা প্রতিষ্ঠিত হয়েছিল। এটি ভারতের প্রথম সংবাদপত্রগুলির মধ্যে একটি ছিল।
ইতিহাস
ক্যালকাটা গ্যাজেট ব্রিটিশ ইস্ট ইন্ডিয়া কোম্পানির একজন কর্মকর্তা এবং প্রাচ্যবিদ ফ্রান্সিস গ্ল্যাডউইন দ্বারা প্রতিষ্ঠিত হয়েছিল। এটির প্রথম সংখ্যা ৪ মার্চ ১৭৮৪ সালে প্রকাশিত হয়েছিল। সংবাদপত্র জনসাধারণের তথ্য প্রকাশের একটি গুরুত্বপূর্ণ মাধ্যম হয়ে ওঠে। গেজেট প্রাথমিকভাবে বিজ্ঞাপনের জন্য সরকারকে চার্জ করেছিল কিন্তু সরকার গেজেটটি বিনামূল্যে ডাক প্রচলন এবং বিনামূল্যে ডাক সরবরাহ করার পরে বন্ধ করে দেয়। সরকার ১৭৮৭ সালে এটি প্রত্যাহার করে। ১৭৮৭ সালের জানুয়ারিতে ফ্রান্সিস গ্ল্যাডউইন আর্থার মুইর, হার্বার্ট এইচ. হ্যারিংটন এবং এডমন্ড মরিসকে কোম্পানির নিয়ন্ত্রণ দেন। তিনজনই সংবাদপত্রের সঙ্গে জড়িত সাধারণ নাগরিক ছিলেন। ১৮১৫ সালের জুন মাসে বেঙ্গল মিলিটারি অরফান সোসাইটি দ্বারা সরকারী গেজেট তৈরি করা হয়। সমস্ত সরকারি বিজ্ঞাপন কলকাতা গেজেট থেকে সরকারি গেজেটে সরানো হয়েছিল। বেসরকারী বিজ্ঞাপনদাতারাও সংবাদপত্র ত্যাগ করে এবং বিজ্ঞাপনের আয় হ্রাস পায়। অতঃপর সংবাদপত্রের কর্মচারীরা ধর্মঘটে যান। ১৮১৮ সালের জুন মাসে ক্যালকাটা গেজেট কলকাতা মর্নিং পোস্ট, হিটলির মালিকের কাছে বিক্রি হয়। ২৯ সেপ্টেম্বর ১৮১৮ তারিখে জেমস সিল্ক বাকিংহাম কর্তৃক কলকাতা জার্নাল নামে একটি নতুন সংবাদপত্রের পক্ষে কলকাতা গেজেটের প্রকাশনা বন্ধ করে দেয়।
ময়মনসিংহ কেন্দ্রীয় কারাগার
ময়মনসিংহ কেন্দ্রীয় কারাগার হলো বাংলাদেশের ময়মনসিংহ বিভাগের ময়মনসিংহ জেলায় অবস্থিত একটি কারাগার।
অবকাঠামো ও ধারণক্ষমতা
ময়মনসিংহ কেন্দ্রীয় কারাগার ৬৮ একর ভূমির ওপর প্রতিষ্ঠিত। এর মধ্যে পেরিমিটারের ভেতর ৫৯.৬০ একর এবং বাইরে ৮.৪০ একর অবস্থিত। এই কারাগারের বন্দি ধারণক্ষমতা ৯৯৬ জন হলেও গড়ে ধারণক্ষমতার দ্বিগুণেরও বেশি অধিক কারাবন্দি অবস্থান করে। কারাগারের ভবনগুলো পুরনো ও জরাজীর্ণ হওয়ায় ২০১৬ সালে ময়মনসিংহ কারাগার সম্প্রসারণ ও আধুনিকীকরণ নামে ১১৭কোটি টাকা বরাদ্দে একটি প্রকল্প শুরু করে স্বরাষ্ট্র মন্ত্রণালয়। করোনাসহ নানাবিধ কারণে নির্ধারিত সময়সীমার ভেতর প্রকল্পের কাজ সম্পন্ন করতে না পারায় পুনরায় ব্যয় বরাদ্দ বাড়িয়ে ২০০ কোটির অধিক প্রস্তাব করা হয়। ফলে প্রকল্পের মেয়াদ বাড়িয়ে ২০২২ সালের জুন পর্যন্ত করা হয়েছিল। প্রকল্পের আওতায় রয়েছে ৬ তলা বিশিষ্ট দুটি বন্দি ভবন, ১০০ শয্যাবিশিষ্ট পুরুষ বন্দিদের জন্য একটি হাসপাতাল, মহিলা ও কিশোর বন্দিদের জন্য পৃথক ভবন, কারারক্ষীদের জন্য বহুতল ভবন এবং সীমানা প্রাচীরসহ আরও বিভিন্ন ভবন নির্মাণ।
২০১৪ সালের বাংলাদেশী চলচ্চিত্রের তালিকা
২০১৪ সালে বাংলাদেশে মুক্তিপ্রাপ্ত চলচ্চিত্রের তালিকা।
কানাগাওয়া শিমবুন
কানাগাওয়া শিমবুন (神奈川新聞) জাপানের ইয়োকোহামায় প্রকাশিত জাপানি ভাষার একটি সংবাদপত্র।
ফেব্রুয়ারি ২০০৫ এ কানগাওয়া শিমবুনের ওয়েবসাইটটি আবার চালু হয়েছিল এবং কানালোকো নামে একটি অনলাইন ব্লগ শুরু হয়েছিল।
জিএসটি ভর্তি পরীক্ষা
জিএসটি ভর্তি পরীক্ষা বা গুচ্ছ ভর্তি পরীক্ষা (GST- General, Science & Technology) হলো বাংলাদেশের একটি বার্ষিক সমন্বিত ভর্তি পরীক্ষা। এর মাধ্যমে ৯টি সাধারণ, ১২টি বিজ্ঞান ও প্রযুক্তি বিশ্ববিদ্যালয় ও ১টি ডিজিটাল বিশ্ববিদ্যালয়ে ভর্তির যোগ্যতা যাচাই করা হয়। সর্বশেষ ২০২৩ সালে প্রায় ৩ লাখ ৩ হাজার ২৩১ জন শিক্ষার্থী গুচ্ছভুক্ত ২২টি পাবলিক বিশ্ববিদ্যালয়ে অনার্সে ভর্তির জন্য পরীক্ষায় অংশগ্রহণ করে। জিএসটি প্রক্রিয়ার বাইরে দেশের ৭টি কৃষি-সংক্রান্ত বিশ্ববিদ্যালয় ও ১টি বিজ্ঞান ও প্রযুক্তি বিশ্ববিদ্যালয়ের কৃষি অনুষদের সমন্বয়ে "কৃষি গুচ্ছ" এবং ৩টি প্রকৌশল বিশ্ববিদ্যালয়ের সমন্বয়ে "প্রকৌশল গুচ্ছ" ভর্তি পরীক্ষা নেওয়া হয়। স্বাধীনতার পূর্বে প্রতিষ্ঠিত ও ১৯৭৩ সালের একটা অধ্যাদেশের অধীনে পরিচালিত ৪টি স্বায়ত্তশাসিত বিশ্ববিদ্যালয় এবং বুয়েট ছাড়াও কয়েকটি বিশেষায়িত বিশ্ববিদ্যালয় এই গুচ্ছ প্রক্রিয়ার আওতার বাইরে আছে। তবে সরকার ও ইউজিসি ২০২৩-২৪ শিক্ষাবর্ষ থেকে দেশের সব সরকারি বিশ্ববিদ্যালয়ের সমন্বয়ে একক ভর্তি পরীক্ষা নেওয়ার চেষ্টা চালিয়ে যাচ্ছে।
২০২১-২০২২ শিক্ষাবর্ষ
‘ক’ ইউনিটের ভর্তি পরীক্ষা ৩০ জুলাই বেলা ১২টা থেকে ১টা পর্যন্ত অনুষ্ঠিত হয়। সারা দেশের ১৯ কেন্দ্রের ৫৭টি ভেন্যুতে একযোগে ভর্তি পরীক্ষা অনুষ্ঠিত হয়। মোট ১ লাখ ৬১ হাজার ৭৬৭ জন শিক্ষার্থী আবেদন করেন। পরীক্ষায় অংশ নেন ১ লাখ ৫৩ হাজার ৮৪৪ জন। পরীক্ষায় পাস করেছেন ৮৫ হাজার ৫৮২ জন। পাসের হার ৫৫ দশমিক ৬৩ শতাংশ।
২০২২-২০২৩ শিক্ষাবর্ষ
২০২৩ সালে গুচ্ছে বিশ্ববিদ্যালয় ভর্তি পরীক্ষায় মোট আবেদনকারী ছিল ৩ লাখ ৩ হাজার ২৩১ জন। এর মধ্যে বিজ্ঞান শাখা ইউনিট এ থেকে ১ লাখ ৬৬ হাজার ৯৩৩ জন, মানবিক শাখা ইউনিট বি থেকে ৯৬ হাজার ৪৩৫ জন এবং বাণিজ্য শাখা ইউনিট সি থেকে ৩৯ হাজার ৮৬৫ জন আবেদন করেছেন।
ভর্তি পরীক্ষার যোগ্যতা
২০১৯ ও ২০২০ সালের এসএসসি/সমমান এবং ২০২১ ও ২০২২ সালের এইচএসসি/সমমান উত্তীর্ণ শিক্ষার্থীরা ভর্তি পরীক্ষার জন্য প্রাথমিক অনলাইন আবেদন করতে পারবেন। বিভিন্ন বিভাগের জন্য আলাদা আলাদা যোগ্যতা নির্ধারণ করা হয়েছে ।
এইচএসসি/সমমান পরীক্ষায় উত্তীর্ণ আবেদনকারীদের এসএসসি/সমমান ও এইচএসসি/সমমান উভয় পরীক্ষায় (৪র্থ বিষয়সহ) ন্যূনতম জিপিএ ৩.৫০ সহ সর্বমােট জিপিএ  ৭.০০ থাকতে হবে।
সাধারন শিক্ষাবাের্ডের বিজ্ঞান শাখাসহ ভােকেশনাল (এইচএসসি) এবং মাদ্রাসা বাের্ড (বিজ্ঞান) বিজ্ঞান শাখা হিসাবে বিবেচিত হয়।
এইচএসসি/সমমান পরীক্ষায় উত্তীর্ণ আবেদনকারীদের এসএসসি/সমমান ও এইচএসসি/সমমান উভয় পরীক্ষায় (৪র্থ বিষয়সহ) ন্যূনতম জিপিএ ৩.০০ সহ সর্বমােট জিপিএ ৬.০০ থাকতে হবে।
সাধারন শিক্ষাবাের্ডের মানবিক শাখাসহ মিউজিক, গার্হস্থ্য অর্থনীতি এবং মাদ্রাসা বাের্ড (সাধারন, মুজাব্বিদ) মানবিক শাখা হিসাবে বিবেচিত হবে।
এইচএসসি/সমমান পরীক্ষায় উত্তীর্ণ আবেদনকারীদের এসএসসি/সমমান ও এইচএসসি/সমমান উভয় পরীক্ষায় (৪র্থ বিষয়সহ) ন্যূনতম জিপিএ ৩.৫০ সহ সর্বমােট জিপিএ ৬.৫০ থাকতে হবে।
সাধারন শিক্ষাবাের্ডের বাণিজ্য শাখাসহ ডিপ্লোমা ইন বিজনেস স্টাডিস, ব্যবসায় ব্যবস্থাপনা (এইচএসসি) এবং ডিপ্লোমা ইন কমার্স বাণিজ্য শাখা হিসাবে বিবেচিত হবে।
পরীক্ষার নম্বর বন্টন
বহুনির্বাচনী প্রশ্ন (এমসিকিউ) পদ্ধতিতে মোট ১০০ নাম্বারের গুচ্ছ ভর্তি পরীক্ষা গ্রহণ করা হয়ে থাকে। বিভাগ ও বিষয় অনুযায়ী ভর্তি পরীক্ষার নাম্বার বন্টন নিম্নরূপ:
সুনীল অ্যামব্রিস
সুনীল ওয়ালফোর্ড অ্যামব্রিস (জন্ম: ২৩শে মার্চ ১৯৯৩) ওয়েস্ট ইন্ডিজ জাতীয় ক্রিকেট দলের একজন খেলোয়াড়। ২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে। সে তার দেশীয় ক্রিকেট ক্লাব "ওয়িন্ডওয়ার্ড আইল্যান্ড" এবং "কম্বাইন্ড ক্যাম্পাসেস অ্যান্ড কলেজেস" এর হয়ে ক্রিকেট খেলেছেন। এছাড়াও সে ক্যারিবিয়ান প্রিমিয়ার লিগ এ সেন্ট লুসিয়া জুকসের হয়ে ক্রিকেট খেলেছেন। অ্যামব্রিসই প্রথম খেলোয়াড় যে কি না টেস্টে পরপর দুইবার হিট উইকেট হন এবং প্রথম টেস্ট অভিষেকেও হিট উইকেট আউট হন।
স্বদেশী ক্যারিয়ার
অ্যামব্রিস ২০১২-১৩ ক্যারিবিয়ান টুয়েন্টি টুয়েন্টি এ কম্বাইন্ড ক্যাম্পাসেস এর হয়ে লিওয়ার্ড আইল্যান্ডে এবং জ্যামাইকা ন্যাশনাল ক্রিকেট টিমের বিরুদ্ধে দুটি ম্যাচ খেলেন। প্রথম শ্রেণীর ক্রিকেটে "আঞ্চলিক চার দিন প্রতিযোগিতায়" তার প্রথম অভিষেক ঘটে, যখন সে ওয়িন্ডওয়ার্ড আইল্যান্ডের হয়ে ক্রিকেট খেলতো। তার প্রথম ইনিংসে, অ্যামব্রিস ২০০ বলে ১১৪ রান করেন এবং ম্যান অব দ্য ম্যাচ হন। সে ৬ ম্যাচে ৪৬৪ রান করে ডেভন স্মিথকে পিছনে ফেলে তার অভিষেক মৌসুম শেষ করেন।
২০১৭ সালের মার্চে, ২০১৬-১৭ আঞ্চলিক চার দিন প্রতিযোগিতায় ওয়িন্ডওয়ার্ডের হয়ে লিওয়ার্ডের বিরুদ্ধে ডাবল সেঞ্চুরি করে। "২০১৬-১৭ আঞ্চলিক সুপার ফিফটি" এ সে ওয়িন্ডওয়ার্ডের হয়ে সর্বোচ্চ রান সংগ্রাহকের তালিকায় স্থান করে নেয়।
আন্তর্জাতিক ক্যারিয়ার
অ্যামব্রিস ওয়েস্ট ইন্ডিজ অনূর্ধ্ব ১৯ ক্রিকেট দলের হয়ে অস্ট্রেলিয়াতে ২০১২ অনূর্ধ্ব ১৯ বিশ্বকাপ খেলেন। সে পাপুয়া নিউ গিনির অনূর্ধ্ব ১৯ ক্রিকেট দলের বিরুদ্ধে ৯ চার ও ৭ ছক্কায় ৪৩ বলে ৯১ রান করেন। ২০১৭ সালের জুনে ভারতের বিপক্ষে খেলার জন্য সে একদিনের ক্রিকেটে ওয়েস্ট ইন্ডিজ জাতীয় ক্রিকেট দলের স্কোয়াডে অন্তর্ভুক্ত হয়, কিন্তু সে খেলেন নি। ২০১৭ সালের ২৯শে সেপ্টেম্বর ইংল্যান্ডের বিরুদ্ধে তার একদিনের আন্তর্জাতিক ক্রিকেটে ওয়েস্ট ইন্ডিজের হয়ে অভিষেক ঘটে। উক্ত ম্যাচে সে ২৭ বলে ৩৮ রানের অপরাজিত ইনিংস খেলেন।
২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে এবং ৬ষ্ঠ ব্যাটসম্যান হিসেবে প্রথম বলেই হিট উইকেট আউট হয়। উক্ত ম্যাচের ২য় ইনিংসে সে ছক্কা মেরে তার রানের খাতা খুলেন এবং ৬ষ্ঠ ব্যাটসম্যান হিসেবে টেস্টে এই কীর্তি গড়েন। ১০ ডিসেম্বর ২০১৭ এ নিউজিল্যান্ডের বিপক্ষে ২য় টেস্টে পুনরায় হিট উইকেট আউট হন এবং প্রথম ব্যাটসম্যান হিসেবে পরপর দুই টেস্টে হিট উইকেট আউট হওয়ার রেকর্ডেও তার নাম লেখান। উক্ত ম্যাচের ২য় ইনিংসে অপরাজিত থাকা অবস্থায় তিনি ইঞ্জুরিতে পড়ে।
সিলেট
সিলেট উত্তর-পূর্ব বাংলাদেশের একটি প্রধান শহর, একই সাথে এই শহরটি সিলেট বিভাগের বিভাগীয় শহর। এটি সিলেট জেলার অন্তর্গত। সিলেট সিটি কর্পোরেশনের আওতাধীন এলাকাই মূলত সিলেট শহর হিসেবে পরিচিত। সিলেট ২০০৯ সালের মার্চ মাসে একটি মেট্রোপলিটন শহরের মর্যাদা লাভ করে। সুরমা নদীর তীরবর্তী এই শহরটি বাংলাদেশের অন্যতম গুরুত্বপূর্ণ শহর। প্রাকৃতিক সৌন্দর্যমণ্ডিত এ শহরটি দেশের আধ্যাত্মিক রাজধানী হিসেবে খ্যাত। সিলেট অর্থনৈতিকভাবে বাংলাদেশের সবচেয়ে সমৃদ্ধ জেলা হিসেবে পরিচিত। শিল্প, প্রাকৃতিক সম্পদ ও অর্থনৈতিক ভাবে সিলেট দক্ষিণ এশিয়ার অন্যতম ধনী জেলা। এ শহরের বিশাল সংখ্যক লোক পৃথিবীর বিভিন্ন দেশে বসবাস করে প্রচুর বৈদেশিক মুদ্রা প্রেরণ করে দেশের অর্থনীতিতে বিশেষ ভূমিকা পালন করে আসছে। সিলেটের পাথর, বালুর গুণগতমান দেশের মধ্যে শ্রেষ্ঠ। এখানকার প্রাকৃতিক গ্যাস সারা দেশের সিংহভাগ চাহিদা পূরণ করে থাকে।
শাহ জালাল ও শাহ পরান-এর পবিত্র মাজার শরীফ এ শহরে অবস্থিত। প্রতি বছর বিপুল সংখ্যক ধর্মপ্রাণ লোক মাজার জিয়ারতের উদ্দেশ্যে আগমন করে। আসে বিপুল সংখ্যক পর্যটক।
নামকরণ
বাংলা ও আঞ্চলিক সিলটি ভাষায় প্রাচীনকাল থেকেই সিলেটকে শ্রীহট্ট নামে ডেকে আসা হয়েছে। কিন্তু শ্রীহট্ট নামের উৎস নিয়েও রয়েছে ব্যাপক অস্পষ্টতা। এর সাথে হিন্দু পৌরাণিক আখ্যানের প্রভাব জড়িত থাকতে পারে বলে ধারণা করা হয়। হিন্দু পুরাণ অনুযায়ী শ্রী শ্রী হাটকেশ্বর হচ্ছে মহাদেব শিবের বহু নামের অন্যতম। তৎকালীন গৌড় (শ্রীহট্ট) রাজাদের কর্তৃক পুজিত শ্রী হাটকেশ্বরই শ্রীহট্ট নামের উৎস বলে অনেকে মনে করেন। আবার হিন্দুদেবী লক্ষ্মীর আরেক নাম শ্রী, বর্তমান সিলেট শহরের অনতিদূরে দেবী মহালক্ষ্মী র একটি সুপ্রসিদ্ধ মন্দির‌ও রয়েছে, যেটি আবার সতীপীঠের মধ্যেও অন্যতম, অত‌এব, শ্রীহট্ট নামটি শ্রী-এর হাট (অর্থাৎ বাজার) থেকেও হতে পারে।
ইতিহাস
ইতিহাসবিদেরা বলেন, বহুযুগ ধরে সিলেট একটি বাণিজ্যিক শহর হিসেবে প্রচলিত আছে। ধারণা করা হয়ে থাকে যে, "হরিকেল রাজত্বের" মূল ভূখণ্ড ছিল এই সিলেট। চতুর্দশ শতকের দিকে এই অঞ্চলে ইসলামি প্রভাব দেখা যায় সুফী দার্শনিকদের আগমনের মাধ্যমে। ১৩০৩ সালে কালৈতিহাসিক মুসলিম ধর্মপ্রচারক হযরত শাহ জালাল রহ.-এর আবির্ভাব ঘটে এই সময়ে। তিনি মক্কা থেকে দিল্লি ও ঢাকা হয়ে এই এলাকায় আসেন। তার আধ্যাত্মিক ক্ষমতার প্রভাবে ও তার অনুসারী ৩৬০ জনের মাধ্যমে আরও অনেকেই ইসলাম ধর্ম গ্রহণ করে। পরবর্তীতে তা দেশের অন্যত্র ও ছড়িয়ে পড়ে। তার দরগাহ সিলেটের একটি অন্যতম দর্শনীয় স্থান হিসেবে বিবেচিত হয়।একসময় তার নামানুসারে এ অঞ্চল জালালাবাদ নামে পরিচিত হয়। হযরত শাহ্ পরান ও শাহ্ কামাল কাহাফানের সান্নিধ্যে এসেও অনেকে বৌদ্ধ ও হিন্দু ধর্ম থেকে ইসলাম ধর্মে ধর্মান্তরিত হয়েছিল। ব্রিটিশ ইস্ট ইন্ডিয়া কোম্পানি এর শাসনামলে ইন্ডিয়ান লস্করেরা এই এলাকায় তাঁবেদারি শাসন চালাতো। ১৭৭৮ সালে রবার্ট লিন্ডসে কে সিলেটের দায়ভার দেয়া হয়। তবে তখনকার স্থানীয় সিলেটিরা তাকে ভালোভাবে নেয় নি। ১৭৮১ সালে এই এলাকায় একটি বড় ধরনের বন্যা হয়েছিল। এতে অসংখ্য ফসল ও পাখি মারা যায়। স্থানীয়রা এজন্য ব্রিটিশদের দায়ী করে। এই আন্দোলনে মুখ্য ভূমিকা পালন করেন সৈয়দ হাদী ও সৈয়দ মাহাদী (পীরজাদা নামে পরিচিত)। লিন্ডসের সাথে তখন তাদের যুদ্ধ সংঘটিত হয় যাতে প্রচুর ভারতীয় তস্কর অংশ নেয়। ফলশ্রুতিতে অনেকেই সিলেট ছেড়ে লন্ডনে চলে যায় ও বসতি গড়ে তোলে। ব্রিটিশ শাসনের সময় আসাম ও সিলেট একত্রিত হয়ে আসামের অংশ ছিল। পরবর্তীতে ভারত ও পাকিস্তান আলাদা দেশ গঠনের সময় আসাম ও সিলেট আলাদা হয়ে যায়। ১৯৭১-এর যুদ্ধে জয়লাভের পর এটি পূর্ব পাকিস্তান তথা বাংলাদেশ-এর ভূখণ্ডে পড়ে।
ভূগোল
সিলেট বাংলাদেশের উত্তর পূর্বাঞ্চলের সিলেট বিভাগের সিলেট জেলার সিলেট সদর উপজেলায়, দ্রাঘিমাংশে অবস্থিত। কোপেন জলবায়ু শ্রেণীবিন্যাস অনুযায়ী সিলেটে সাধারণত বাংলাদেশ গ্রীষ্মমন্ডলীয় বর্ষা জলবায়ু (কোপ্পেন এএম) বিরাজমান, যা এর উচ্চতার কারণে আর্দ্র উষ্ণমঞ্চলীয় জলবায়ু (সিডব্লিউএ) এর সাথে সীমাবদ্ধ। এপ্রিল থেকে অক্টোবর পর্যন্ত এখানে বর্ষাকাল, যার ফলে প্রায় প্রতিদিন প্রচণ্ড ভারী বৃষ্টিপাত এবং ঝড়বাতাস সহ আবহাওয়া গরম এবং আর্দ্র থাকে, যদিও নভেম্বর থেকে ফেব্রুয়ারি পর্যন্ত স্বল্প শুকনো মৌসুম খুব উষ্ণ এবং আকাশ মোটামুটি পরিষ্কার থাকে। বার্ষিক গড় বৃষ্টিপাতের ৪,২০০ মিলিমিটার (১৭০ ইঞ্চি) এবং ৮০% বৃষ্টিপাত হয় মে থেকে সেপ্টেম্বর মাসে।
জনসংখ্যা
২০১১ সালের আদমশুমারি অনুযায়ী সিলেট মহানগরের জনসংখ্যা ছিল ৫,৩১,৬৬৩ জন (সিটি কর্পোরেশন এলাকার জনসংখ্যা ছিল ৪,৭৯,৮৩৭ জন), যা জাতীয় মোট জনসংখ্যার ২.২৫%। এর মধ্যে ২,৮৫,৮৯২ জন পুরুষ এবং ২,৪৫,৮২১ জন নারী। নারী ও পুরুষের লিঙ্গ অনুপাত ১০০:১১৬, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। ২০১১ সালে তথ্য অনুযায়ী স্বাক্ষরতার হার ৬৭.৬%, যেখানে জাতীয় শহুরে স্বাক্ষরতার হার ৬৬.৪% এর চেয়ে বেশি। সিলেট শহরে ১০৬,১০৭টি খানা বা পরিবার রয়েছে।
সরকার ও রাজনীতি
সিলেট মহানগরী সিলেট সিটি কর্পোরেশন কর্তৃক শাসিত হয়। সিলেট সিটি কর্পোরেশন ২৭টি ওয়ার্ড ও ২৩৬টি মহল্লায় বিভক্ত। সিটি কর্পোরশেন এলাকার আয়তন ২৬·৫০ বর্গ কিলোমিটার। ২০০১ সালের ৯ এপ্রিল সিলেট শহরকে সিলেট সিটি কর্পোরেশনের অধীন করা হয়। সিলেট শহর হবিগঞ্জ, সুনামগঞ্জ, মৌলভীবাজার ও সিলেটের বিভাগীয় শহর হিসেবে ব্যবহৃত হয়। সিলেট সিটি কর্পোরেশন মূলত সিলেট শহরের বর্জ্য ব্যবস্থাপনা, রাস্তা নির্মাণ, ট্রাফিক পরিচালনা ও নিয়ন্ত্রণ, নিবন্ধনসহ আরও অনেক কাজে সংশ্লিষ্ট কাজ সম্পাদন করে। কর্পোরেশনের মেয়র ও ২২ জন কমিশনার পুরো শহরের সব ধরনের উন্নয়নের কাজ করে থাকেন।
শিক্ষা
শিক্ষাক্ষেত্রে সিলেটের রয়েছে এক সমৃদ্ধ ইতিহাস। এ শহরে সাক্ষরতার হার প্রায় ৬৭.৬%। এখানে রয়েছে শত বছরের ঐতিহ্যমণ্ডিত মুরারিচাঁদ কলেজ। প্রাথমিক ও মাধ্যমিক স্তরের শিক্ষা প্রদানের জন্য সরকারি বেসরকারি অনেকগুলো প্রতিষ্ঠান রয়েছে। এগুলোর মধ্যে সিলেট সরকারি পাইলট উচ্চ বিদ্যালয় ও সরকারি অগ্রগামী বালিকা উচ্চ বিদ্যালয় অন্যতম। উচ্চ মাধ্যমিক এবং অনার্স স্তরের জন্য এখানে রয়েছে সিলেট সরকারি কলেজ, সিলেট সরকারি মহিলা কলেজ, সিলেট বিজ্ঞান ও প্রযুক্তি কলেজ, সিলেট সরকারি আলিয়া মাদ্রাসা সহ আরও অনেক কলেজ এবং মাদ্রাসা। উচ্চতর শিক্ষার জন্য রয়েছে সিলেট সরকারি পলিটেকনিক ইনস্টিটিউট, সিলেট, সিলেট কৃষি বিশ্ববিদ্যালয়, শাহজালাল বিজ্ঞান ও প্রযুক্তি বিশ্ববিদ্যালয়, সিলেট ইন্টারন্যাশনাল ইউনিভার্সিটি এবং সিলেট ইঞ্জিনিয়ারিং কলেজ।
যাতায়াত
ঢাকার কমলাপুর রেলস্টেশন থেকে প্রতিদিন সিলেটে যাওয়া আসা করে ৩টা (পারাবত, জয়ন্তিকা, উপবন) ট্রেন। এবং সিলেট থেকে প্রতিদিন যাওয়া আসা করে ১টি (কালনী) ট্রেন। ট্রেনের ভাড়া প্রকারভেদে ২৬৫ টাকা থেকে ২৬০০ টাকা পর্যন্ত। আর সময় লাগবে ৭-৮ ঘণ্টা। এছাড়া বাসেও যাওয়া যাবে। এর মধ্যে শ্যামলি, হানিফ, ইউনিক, এনা, গ্রীন লাইন উল্লেখযোগ্য। ওসমানী আন্তর্জাতিক বিমানবন্দর দেশের তৃতীয় বৃহত্তম আন্তর্জাতিক বিমানবন্দর। প্রতিদিন ঢাকা- সিলেট রুটে বিমান, ইউ-এস বাংলা এয়ারলাইন্স, নভোএয়ার অভ্যন্তরীণ ফ্লাইট পরিচালনা করে। তাছাড়া বিমান বাংলাদেশ এয়ারলাইন্স সিলেট থেকে প্রতিদিন যুক্তরাজ্য ও মধ্যপ্রাচ্যের বিভিন্ন দেশে আন্তর্জাতিক ফ্লাইট পরিচালনা করে। ফ্লাই দুবাই প্রতিদিন (দুবাই-সিলেট-দুবাই) রুটে একটি আন্তর্জাতিক ফ্লাইট পরিচালনা করে থাকে। টিএসি অ্যাভিয়েশন (TAC Aviation) এই বিমানবন্দর থেকে বিমান চালানো প্রশিক্ষণ দিয়ে থাকে এবং বাংলাদেশ সেনাবাহিনী এই এয়ারপোর্ট থেকে সেনা প্যারাট্রুপার প্রশিক্ষণ পরিচালনা করে।
খেলাধুলা
বাংলাদেশের অন্যান্য স্থানের মতো সিলেটে বিভিন্ন জনপ্রিয় খেলা যেমন ফুটবল, ক্রিকেট, বিলিয়ার্ড, টেবিল টেনিস, অ্যাথলেটিক্স, সকার, দাবা, বাস্কেটবল, হকি, কাবাডি, ভলিবল ইত্যাদি প্রচলিত রয়েছে। বর্তমানে দেশী খেলার চেয়ে ক্রিকেট খেলা অত্যন্ত জনপ্রিয়। বাংলাদেশ প্রিমিয়ার লীগের ফ্র্যাঞ্চাইজি সিলেট সিক্সার্স এখানে অবস্থিত, যা সিলেট আন্তর্জাতিক ক্রিকেট স্টেডিয়ামকে (এম এ জি ওসমানী স্টেডিয়াম) তাদের ঘরের মাঠ হিসেবে ব্যবহার করে। এটি ২০০৭ সালে নির্মাণ করা হয়েছিল এবং এর ধারণ ক্ষমতা ১৮,৫০০। ২০১৪ সালে সিলেট আন্তর্জাতিক ক্রিকেট স্টেডিয়ামটি নতুন করে সংস্কার করা হয়েছিল বিশেষত ২০১৪ আইসিসি টি-টোয়েন্টি বিশ্বকাপের ম্যাচগুলি আয়োজন করার জন্য। এটি শহরের বাইরে সবুজ চা বাগানের কাছাকাছি অবস্থিত। সিলেট বিভাগ ক্রিকেট দল জাতীয় ক্রিকেট লীগে বিজয়ী হতে না পারলেও ২০০১-০২ সেশনে জাতীয় ক্রিকেট লীগ ওয়ানডেতে শিরোপা জিতেছিল। সিলেটের উল্লেখযোগ্য ক্রিকেটার, যারা বাংলাদেশ জাতীয় ক্রিকেট দলের হয়ে খেলেছেন তাদের মধ্যে রয়েছেন রাজিন সালেহ,আবু জাহেদ রাহি, এনামুল হক জুনিয়র, তাপস বৈশ্য, এবং অলোক কাপালি। সিলেটের দাবা খেলোয়াড় রানী হামিদ ১৯৮৫ সালে ফিদে আন্তর্জাতিক মহিলা মাস্টার খেতাব পান।
সিলেট জাতীয় ক্রিকেট স্টেডিয়াম, সিলেট জেলা স্টেডিয়াম  হচ্ছে শহরের দ্বিতীয় প্রধান স্টেডিয়াম। ঘরোয়া টুর্নামেন্ট এই মাঠে অনুষ্ঠিত হয়।
হর্ষিত রানা
হর্ষিত রানা (জন্ম ২২ ডিসেম্বর ২০০১) একজন ভারতীয় ক্রিকেটার। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ (আইপিএল) টুর্নামেন্টের নিলামে তাকে কলকাতা নাইট রাইডার্স কিনেছিল। ২০২২ সালের আইপিএলে কলকাতা নাইট রাইডার্সের হয়ে ২৮ এপ্রিল ২০২২-এ তার টি-টোয়েন্টি অভিষেক হয়।
রেডিও মেট্রোওয়েভ
রেডিও মেট্রোওয়েভ বাংলাদেশের প্রথম বেসরকারি রেডিও স্টেশন। ১৯৯৯ সালের ২৬ মার্চ যাত্রা শুরু হয়ে ২০০৫ সালের ২৭ জুন রেডিওটির সম্প্রচার বন্ধ হয়ে যায়। ঢাকা মহানগর ও এর পার্শ্ববর্তী এলাকায় ২৫৬.৪১ মিটার ব্যান্ড বা ১১৭০ কিলোহার্টজ মধ্যম তরঙ্গে সকাল ৭.৩০ থেকে ১০.৩০ ও দুপুর ৩টায় রেডিওটি সম্প্রচার করা হতো। রেডিওটি গান ও সংবাদ পরিবেশন করত।
প্রচারিত অনুষ্ঠানমালা
রেডিওটির প্রচারিত অনুষ্ঠানগুলোর মধ্যে অন্যতম হলো "প্রভাতি", "আজকের দিন", "গানের পাখি", "মেট্রো হিটস", "গ্লোবাল রিদম", "রকওয়েভ", "নকশী কাঁথা", "মেট্রো সানন্দা", "সোনালি অতীত" এবং "স্টেশন রক" ইত্যাদি।
সম্প্রচার বন্ধ
রেডিও মেট্রোওয়েভ বাংলাদেশ বেতারের থেকে টাইম স্লট ও ট্রান্সমিটার কেনার বকেয়া অর্থ পরিশোধ করতে না পারায় ২০০৫ সালের ২৭ জুন রেডিওর সম্প্রচার বন্ধ করে দেওয়া হয়।
তান্‌জুং পেরাক বন্দর
তান্‌জুং পেরাক বন্দর হল ইন্দোনেশিয়াতে সুরাবায়া শহরের প্রধান বন্দর এবং দেশের ব্যাস্ততম বন্দরগুলির একটি। এটা দক্ষিণপূর্ব এশিয়ার মধ্যে জাহাজি পণ্য পরিবহনকারী শ্রেষ্ঠ দশটি সর্বাধিক ব্যাস্ত বন্দরের একটি। এটি জাভা দ্বীপের পূর্ব অংশের প্রধান বন্দর। উত্তর বন্দরটি মাদুরা প্রণালী দিয়ে উত্তর থেকে প্রবেশের ব্যবস্থা করা হয়েছে, এটি পূর্ব জাভা এবং মাদুরা দ্বীপের মধ্যে একটি ২৫ মাইল দীর্ঘ, ১০০ মিটার প্রশস্ত এবং ৯.৫ মিটার গভীর চ্যানেল নিয়ে গঠিত। এর কৌশলগত অবস্থান এবং আশেপাশের সুবিধাজনক আন্তঃপ্রদেশের অস্তিত্বের কারণে, বন্দরটি পূর্ব ইন্দোনেশিয়ার জন্য আন্তঃ দ্বীপপুঞ্জের কেন্দ্রে হিসাবে গঠিত হয়েছে। বন্দরের কনটেইনার টার্মিনালটি টার্মিনাল পেটিকামাস নামে পরিচিত। বন্দরটি ২০১৭ এবং ২০১৮ সালের সময়কালে যথাক্রমে ৩.৫৫ মিলিয়ন এবং ৩.৮ মিলিয়ন টিইইউ কন্টেইনার পণ্য ভরেছে এবং খালাস করা  হয়েছে। লয়েডের ওয়ান হান্ড্রেড পোর্টস তালিকাতে ২০১৯ সালের হিসাবে কনটেইনার বন্দরটি বিশ্বের ৪৩ তম ব্যস্ত স্থান হিসাবে স্থান পেয়েছে।
অবস্থান
এই বন্দরটি সুরাবায়া শহরের কেন্দ্র স্থল থেকে ১৩ কিলোমিটার দূরে অবস্থিত। এটি সুরাবায়া শহরের প্রধান বন্দর। এই বন্দরটি শহরের পূর্ব দিকে এবং জাভা দ্বীপের পূর্ব দিকে অবস্থিত। বন্দরটি সমুদ্র সমতল থেকে ০ থেকে ২ মিটার উচ্চতায় অবস্থিত।
সু্যোগ-সুবিধা
বন্দরে ৬ টি প্রধান টার্মিনাল, প্রচলিত কার্গো পরিচালনার জন্য বহুমুখী টার্মিনাল, যাত্রীবাহী টার্মিনাল, আরআরও এবং একটি আন্তর্জাতিক কনটেইনার টার্মিনাল রয়েছে। বন্দরে টগিং, পাইলট, বাঙ্কার, সঞ্চয় এবং শিপইয়ার্ড পরিষেবা সরবরাহ করা হয়। ২০১৫ সালে থেকে বন্দরের কার্যক্রম তেলুক লামং পোর্ট টার্মিনাল দ্বারা সমর্থিত, এটি বিশ্বের অন্যতম পরিশীলিত বন্দর টার্মিনাল যেখানে পুরো পরিচালনা ব্যবস্থা স্বয়ংক্রিয়ভাবে পরিচালিত। তানজং পেরাক বন্দরটি ডক দ্বারা সুবিধায় সজ্জিত, যা দেশী এবং বিদেশ থেকে আসা ক্রুজ জাহাজকে পরিষেবা প্রদান করে। বর্তমানে সর্ববৃহৎ আন্তর্জাতিক জাহাজ নবম প্রজন্মের। অঞ্চলের অন্য একটি বন্দর সুরাবায়া শহরের কেন্দ্র থেকে ২২ কিলোমিটার দূরবর্তী গ্রেসিক্‌ শহরে অবস্থিত।
২০১৪ সালের মে মাসে তান্‌জুং পেরাক বন্দর-এর অংশ হিসাবে, দুটি শিপ টু শোর(এস টি এস) ক্রেন, পাঁচটি অটোমেটেড স্টকিং ক্রেন(এ এস সি), এবং একটি অটোমোটিভ টার্মিনাল ট্রাক্টর(এ টি টি) সহ নতুন তেলুক লামং গ্রিন সি পোর্ট, থেকে পরীক্ষামূলক জাহাজচালনা শুরু হয়। প্রাথমিকভাবে নতুন এই বন্দরের সুবিধা আন্তর্জাতিক জাহাজ পরিবহনে ব্যবহৃত হবে, যার পরিমাণ মনে করা হচ্ছে যে সপ্তাহ প্রতি ৭টি জাহাজ, আর যদি অতিরিক্ত ক্ষমতা অবশিষ্ট থাকে তো তা অন্তদেশিয় জাহাজ পরিবহনে ব্যবহার করা হতে পারে। নতুন সুবিধায় কাগজের কম ব্যবহার করা হবে এবং বন্দর এলাকাতে ধারক পরিবাহী গ্যাস ট্রাক ব্যবহৃত হবে। ২০১৫ সালের জানুয়ারি মাসে, ২৫০ মিটার জেটির ১৪টি পর্যন্ত এল ডব্লিউ এস আন্তর্জাতিক জাহাজ উপযোগী বিশালায়তন শুষ্ক বন্দর তৈরি করা হবে যার নির্মাণকার্য এক বছরের মধ্যে শেষ হবে বলে মনে করা হচ্ছে। বন্দরে পরিবাহক এবং ৮ হেক্টর পণ্যাগার সহ সম্পূর্ণ দুটি একক "জাহাজ খালাসি ব্যবস্থা" থাকবে। শুষ্ক বিশালায়তন টার্মিনাল থাকবে ২৬ হেক্টর এলাকা জুড়ে এবং ২,০০,০০,০০০ টনের ক্ষমতা সম্পন্ন ৩৬ হেক্টর এলাকা, সহায়ক এলাকা হিসাবে থাকবে। উ
গাপুরা সূর্য নুসন্তারা
বন্দরের নতুন যাত্রীবাহী টার্মিনালটি গাপুরা সূর্য নুসন্তর নামে পরিচিত, যা ২০১৪ সালে চালু হয়। ইন্দোনেশিয়ায় এই টার্মিনালটি তর্কসাপেক্ষে সেরা, যা যাত্রীবাহী সেতু, টিকিট কাউন্টার, আরামকক্ষ এবং খাবারের দোকান'সহ একটি বিমানবন্দর টার্মিনালের মতো আধুনিক সাধারণ ক্ষমা ও সুবিধাসমূহ দ্বারা নির্মিত। টার্মিনালটি সবুজ স্থাপত্য, পরিবেশ বান্ধব এবং শক্তি সাশ্রয় প্রযুক্তির ধারণা দ্বারা নির্মিত হয়েছে। টার্মিনালের নিকাশী শোধনাগার (এসটিপি) বর্জ্য জল পুনর্ব্যবহার করতে পারে, যা টয়লেট ফ্লাশ করার জন্য ব্যবহার করা হয়। টার্মিনালটিতে ৪,০০০ যাত্রী ধারণক্ষমতা'সহ ১৬,১২০ বর্গমিটার এলাকা জুড়ে ৩ টি তলা রয়েছে। টার্মিনালটি ইন্দোনেশিয়ার বিভিন্ন বন্দরগুলিতে নিয়মিত যাত্রীবাহী জাহাজ পরিষেবা পরিচালনা করে, যা আন্তর্জাতিক ক্রুজ জাহাজগুলিরও টার্মিনাল হিসাবে কাজ করে।
পোতাশ্রয়
বন্দরটির পোতাশ্রয়টির গভীরতা ১৬ মিটার। এই বন্দর ১৫,০০০ টিইইউ ক্ষমতার জাহাজ ধারণ করতে পারে।
পশ্চাৎ ভূমি
এই বন্দরের পশ্চাৎ ভূমি পূর্ব জাভা তথা জাভা দ্বীপের পূর্ব অংশ।
টিএসজি ১৮৯৯ হফেনহাইম
টার্ন- উন্ড স্পোর্টগেমাইনশাফট ১৮৯৯ হফেনহাইম ইভি (সাধারণত টিএসজি ১৮৯৯ হফেনহাইম ) হচ্ছে হফেনহাইম ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯৯ সালের ১লা জুলাই তারিখে প্রতিষ্ঠিত হয়েছে। টিএসজি ১৮৯৯ হফেনহাইম তাদের সকল হোম ম্যাচ হফেনহাইমের রাইন-নেকার-এরিনায় খেলে থাকে; যার ধারণক্ষমতা হচ্ছে ৫৪,৬০০। বর্তমানে এই ক্লাবের ম্যানেজারের দায়িত্ব পালন করছেন সেবাস্টিয়ান হোনেস এবং সভাপতির দায়িত্ব পালন করছেন খ্রিস্টিয়ান ব্রাউমগার্টনার। জার্মান রক্ষণভাগের খেলোয়াড় বেনিয়ামিন হুবনার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, টিএসজি ১৮৯৯ হফেনহাইম এপর্যন্ত ৬টি শিরোপা জয়লাভ করেছে; যার মধ্যে ১টি ওবেরলিগা বাডেন-ভুর্টবার্গ, ১টি ভার্বান্ডসলিগা নর্ডবাডেন এবং ৪টি উত্তর বাডেন কাপ শিরোপা রয়েছে।
বেলমুড়ি রেলওয়ে স্টেশন
বেলমুড়ি রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেলমুড়ি রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বেলমুড়ি ভান্ডারহাটি রোড, বাহাদুরপুর এ অবস্থিত। স্টেশনটি বেলমুড়ি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৪৬ কি.মি. দূরে স্টেশনটি অবস্থিত।
ইতিহাস
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বেলমুড়ি রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
গাজরের চিপ
গাজরের চিপসকে আলুর চিপসের একটি স্বাস্থ্যকর বিকল্প হিসাবে বিবেচনা করা হয়, কারণ দুটি আইটেমের একই রকম সামঞ্জস্য এবং ব্যবহার রয়েছে।
গাজরের চিপস, আসলে, কিছু উন্নয়নশীল দেশে একটি খুব গুরুত্বপূর্ণ খাদ্য হয়ে উঠতে পারে। নেব্রাস্কা বিশ্ববিদ্যালয়ের বিজ্ঞানী আহমেদ সুলেমান এবং জুডি ড্রিসকেল গাজরের চিপের রেসিপি নিয়ে কাজ করছেন কারণ তারা বিশ্বাস করেন যে চিপগুলি দরিদ্র পরিস্থিতিতে বেড়ে ওঠা শিশুদের ভিটামিনের ঘাটতি মোকাবেলায় সহায়তা করতে পারে।
২য় কোর (পাকিস্তান)
২য় কোর বা মুলতান কোর হচ্ছে পাকিস্তান সেনাবাহিনীর একটি কোর, ষাটের দশকে প্রতিষ্ঠিত হওয়া এই কোর পাকিস্তান সেনাবাহিনীর অন্যতম বড় ফরমেশন।
ইতিহাস
১৯৬৫ সালের পাক-ভারত যুদ্ধে পাকিস্তান সেনাবাহিনীর হাতে মাত্র একটি কোর ছিলো (১ কোর), তৎকালীন সেনাপ্রধান জেনারেল মুসা খান পাকিস্তান সেনাবাহিনীর সর্বোচ্চ পদে ১৯৫৮ সালে আসীন হয়েই দ্বিতীয় কোর বানানোর পরিকল্পনা করছিলেন এবং ৪র্থ কোরের গঠন ১৯৬৫ সালে প্রায় শেষের দিকেই ছিলো, যদিও '৬৫ সালে ১ কোর ছাড়া আর কোনো কোর যুদ্ধক্ষেত্রে নামতে পারেনি, জেনারেল মুসা ১৯৬৬ সালে পাকিস্তান সেনাবাহিনী থেকে অবসরে যান এবং জেনারেল ইয়াহিয়া খান তার জায়গায় সেনাপ্রধান হন, ইয়াহিয়া খান ৬৫-এর যুদ্ধের ভয়াবহতার কথা মনে করে ৪র্থ কোরকে তাড়াতাড়ি উদ্বোধন করেন এবং ২য় কোর তৈরির নির্দেশ দেন। পাঞ্জাব প্রদেশের মুলতানে এই ২য় কোর বানানোর পরিকল্পনা করেছিলেন জেনারেল খাজা ওয়াসিউদ্দিন, তিনি ছিলেন এই কোরের প্রতিষ্ঠাতা অধিনায়ক। ১৯৭১ সালের যুদ্ধে এই কোরের অধিনায়ক ছিলেন জেনারেল টিক্কা খান।
অলমিক্কালি
অলমিক্কালি হল একটি লোক উৎসব যা ভারতের কর্ণাটক রাজ্যের ম্যাঙ্গালোরে এবং কেরল রাজ্যের কাসারগড়ের কিছু এলাকায় অনুষ্ঠিত হয়। এই উৎসবটির মাধ্যমে হিন্দু এবং মুসলিম সম্প্রদায়ের মধ্যে ধর্মীয় ঐক্য প্রদর্শিত হয়। কাঞ্জনগড়ের কাছে কাসারগড় জেলার অলমিপল্লীতে এই মৃতপ্রায় শিল্পের উৎপত্তি হয়েছিল।
উৎসবটি কারবালা যুদ্ধের একটি স্মারক, মুসলিম ইতিহাসের এটি একটি গুরুত্বপূর্ণ অধ্যায়, এই ঘটনাকে মনে রেখে তারা মুহররম উদযাপন করে। অলমিক্কালি উৎসবের সময় একই স্মৃতির অনুকরণ করা হয়।
শিখা অনুষ্ঠান
যুদ্ধ শেষে হোসাইনকে নির্মমভাবে হত্যা করে তার দেহ টুকরো টুকরো করা হয়। অন্ত্যেষ্টিক্রিয়ায় হোসেনের হাত সমাহিত করা যাচ্ছিল না। যতই তারা চেষ্টা করুক না কেন, হাতকে ঢেকে রাখা সম্ভব হচ্ছিল না। অবশেষে শত্রুরা অর্ধেক ঢেকে পালিয়ে যায়। অলমিক্কালির মূল অনুষ্ঠান, ভেল্লিক্কারাম, একে স্মরণে করে উদ্ভূত হয়েছিল।
ইতিহাস
অলমিক্কালি উৎসবের মূল ক্ষেত্র কাসারগড়ের অলমিপল্লীতে। অলমিপল্লী ব্যতীত, মুসলিম প্রধান অঞ্চল চিথারি, কোট্টিকুলম এবং কাসারগড়েও এই উৎসব উদযাপন করা হয়। মূল কেন্দ্রস্থল হল অলমিপল্লী, যেখানে কোন মসজিদ নেই। সেখানে একটি শিখার আকারে শিলা সজ্জিত মেঝে আছে। হিন্দুস্তানি ভাষায় কথা বলা হানেফি সম্প্রদায়ের মুসলমানরা অনুষ্ঠানের আয়োজন করে এবং নেতৃত্ব দেয়। তারা সাহেব বা তুলুকার নামে পরিচিত। টিপুর অভিযানের সময় তুর্কিরা সেখানে গিয়েছিল। তারা পুঠিয়াকোটার (নতুন দুর্গ, কাঞ্জনগড়ের অন্য জায়গা) আশেপাশে এবং দুর্গের ভিতরে অবস্থান করত। মার্শাল আর্ট জানার জন্য তুর্কিদের সাহেব বলে অভিহিত করে সম্মান জানানো হত। সেনাবাহিনী যখন এই দুর্গগুলি দখল করে, তখন তারা সেই এলাকাগুলি তুর্কিদেরকে দিয়ে গিয়েছিল। পরে তুর্কিদের তাদের জীবিকার জন্য সংগ্রাম করতে হয়েছিল এবং তাদের অনেকেই তুরস্কে ফিরে গিয়েছিল। কোন এক পরিবারের একজন সদস্য ছিল ইচিক্কানমের গভর্নর জমিদারের বনরক্ষী। এই পরিবার থেকেই রসূল সাহেবসহ একশ্রেণির ফকির সাহেবের আগমন হয়েছিল, যারা শেষ অলমিক্কালির আয়োজন ও পরিচালনা করেছিল।
সংস্কৃতি
তারা ঘণ্টা এবং লাঠি ব্যবহার করে উচ্চ শব্দের মাধ্যমে উদযাপন করতে করতে চলে। একটি গভীর পাত্রের পাশে একটি টাকার থলি বহন করা হয়। 'অলমি'রা কখনো জুতা পরে না। তারা প্রতিটি বাড়িতে গিয়ে অর্থ প্রার্থনা করে। তারা টাকার থলি নিচে নামিয়ে রাখে এবং ছন্দকে প্রাধান্য না দিয়ে প্রতিটি বাড়ির সামনে নৃত্য করে। অলমিক্কালির গানের স্বতন্ত্র সুর ও কবিতা রয়েছে; প্রতিটি গানের প্রথম এবং শেষ লাইন হল "লাসসোলায়মা... লাসসো... লায়মা... লায়মা... লায়মালো..."। কথোপকথনগুলিও গানের আকারে গঠন করা হয়।
হেনরি চার্লউড
হেনরি রুপার্ট জেমস চার্লউড (Henry Charlwood; জন্ম: ১৯ ডিসেম্বর, ১৮৪৬ - মৃত্যু: ৬ জুন, ১৮৮৮) সাসেক্সের হরশ্যাম এলাকায় জন্মগ্রহণকারী পেশাদার ইংরেজ আন্তর্জাতিক ক্রিকেটার ছিলেন। ১৮৭৭ সালে স্বল্পকালের জন্য ইংল্যান্ড দলের পক্ষে টেস্ট ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন তিনি। দলে তিনি মূলতঃ শীর্ষসারির আক্রমণধর্মী ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে দলের প্রয়োজনে আন্ডারআর্ম লব বোলিং করতেন ‘হ্যারি’ ডাকনামে পরিচিত হেনরি চার্লউড।
খেলোয়াড়ী জীবন
১৮৬৫ থেকে ১৮৮২ সময়কালে সাসেক্স কাউন্টি ক্রিকেট ক্লাবের পক্ষে খেলেছেন তিনি। বেশ কয়েক মৌসুমে দূর্বলতম কাউন্টি দলটির প্রধান ব্যাটিং স্তম্ভ ছিলেন হেনরি চার্লউড। কিন্তু, তার কাউন্টি ক্রিকেট জীবনের অকাল সমাপ্তি ঘটে ১৮৮২ সালে। দল ত্যাগ করে প্রথমে ডার্বিশায়ার ও পরবর্তীতে ইয়র্কশায়ারে যোগ দেন।
১৮৭৭ সালে টেস্ট ক্রিকেটের ইতিহাসের প্রথম দুই টেস্টে স্বাগতিক অস্ট্রেলিয়ার বিপক্ষে অংশগ্রহণ করেছিলেন তিনি। জেমস লিলিহোয়াইট, জুনিয়রের নেতৃত্বে প্রথমবারের মতো অস্ট্রেলিয়া সফরে যায়। ঐ সফরে টেস্ট খেলাও অন্তর্ভুক্ত ছিল। লক্ষ্যণীয় যে, ঐ দুই টেস্ট খেলা সম্পন্ন হবার পর পরবর্তী সময়ে টেস্ট খেলারূপে স্বীকৃতি প্রদান করা হয়েছিল।
১৫ মার্চ, ১৮৭৭ তারিখে অস্ট্রেলিয়ার বিপক্ষে টেস্ট অভিষেক ঘটে হেনরি চার্লউডের। প্রথম টেস্টে অস্ট্রেলিয়া টসে জয়ী জয়ে ব্যাট করতে নামে। ফলে হ্যারিকে দেড় দিন অস্ট্রেলিয়ার সংগৃহীত ২৪৫/৯ রান সংগ্রহের ফলে ফিল্ডিং করতে হয়। তিনি তিন নম্বরে ব্যাটিংয়ে নামেন ও হ্যারি জাপের অপরাজিত ১৬ নিয়ে ইংল্যান্ডকে দিনশেষে ২৩/১-এ নিয়ে যান। দ্বিতীয় উইকেটে তারা ৫৬ রানের জুটি গড়েন। হ্যারি খেলায় ৩৬ রান তুলেন যা তৃতীয় সেরা ইনিংস ছিল। দ্বিতীয় ইনিংসে তিনি আরও ১৩ রান করেন। ফলে ক্রিকেট ইতিহাসের তৃতীয় ব্যাটসম্যান হিসেবে খেলোয়াড়ী জীবনে ৫০ রান করতে পারেননি।
ব্যক্তিগত জীবন
তার ভাই চার্লস চার্লউড প্রথম-শ্রেণীর ক্রিকেটে সাসেক্স দলের পক্ষে অংশগ্রহণ করেছেন। ৬ জুন, ১৮৮৮ তারিখে মাত্র ৪১ বছর বয়সে ইয়র্কশায়ারের স্কারবোরা এলাকায় হেনরি চার্লউডের দেহাবসান ঘটে।
বাণলিঙ্গ
বাণলিঙ্গ বা বাণেশ্বর শিবলিঙ্গ হল ভারতের মধ্যপ্রদেশ রাজ্যে নর্মদা নদী উপত্যকায় নদীগর্ভের এক ধরনের পাথর। এই জাতীয় পাথর হিন্দু শৈব ও স্মার্ত সম্প্রদায় শিবলিঙ্গ হিসেবে পূজা করে। এই পাথরগুলি মসৃণ উপবৃত্তাকার। বাণলিঙ্গকে "স্বয়ম্ভু লিঙ্গ" বা ঈশ্বরের সাক্ষাৎ চিহ্ন মনে করা হয়। কারণ, এটি প্রাকৃতিকভাবে সৃষ্টি হয়।
পৌরাণিক কাহিনি
হিন্দুদের প্রচলিত বিশ্বাস অনুসারে, প্রাচীনকালে বাণ নামে এক অসুর প্রতিদিন শিবলিঙ্গ নির্মাণ করে পূজা করতেন। এইভাবে দীর্ঘদিন শিবপূজার ফলে শিব তাকে দর্শন দিয়ে একটি বর দিতে চান। বাণ বলেন, প্রতিদিন তাকে শিবলিঙ্গ নির্মাণ করতে বেশ কষ্ট পেতে হয়। তাই বর হিসেবে তিনি উত্তম লক্ষণযুক্ত শিবলিঙ্গ চান। শিব চোদ্দো কোটি শিবলিঙ্গ নির্মাণ করে বাণকে দেন। বাণ সেগুলি পেয়ে মনে ভাবেন, এগুলি পূজায় যখন বিশেষ ফল পাওয়া যায়, তখন এগুলি সর্বসাধারণের কল্যাণের কাজেই ব্যবহার করা উচিত। এই ভেবে তিনি তিন কোটি লিঙ্গ কালিকাগর্তে, তিন কোটি লিঙ্গ শ্রীশৈলে, এক কোটি কন্যাশ্রমে, এক কোটি মহেশ্বর ক্ষেত্রে এবং অবশিষ্ট লিঙ্গগুলি বিভিন্ন তীর্থক্ষেত্রে স্থাপন করেন। বাণ নামক অসুরের দ্বারা পূজিত বলে (মতান্তরে শিবের অপর নাম বাণ বলে) এই লিঙ্গগুলি বাণলিঙ্গ বা বাণেশ্বর শিবলিঙ্গ নামে পরিচিত হল।
গুরুত্ব
উত্তর ভারতের একটি প্রচলিত প্রবাদ হল "নর্মদা কে কঙ্কর সে উঠা শঙ্কর" (নর্মদার পাথর শিবের মূর্ত রূপ)। বাণলিঙ্গ তাই হিন্দুরা দৈনিক উপাসনার পর পূজা করেন। বৈষ্ণবদের কাছে শালগ্রাম শিলা যেমন বিষ্ণুর প্রতীক রূপে পূজিত হয়, শৈব ও স্মার্ত মতাবলম্বীরা তেমনি শিবের প্রতীক রূপে বাণলিঙ্গ পূজা করেন।
নর্মদা নদী দর্শনকে হিন্দুরা গঙ্গা স্নানের সমতুল্য মনে করেন। বৃহৎ বৈবর্ত পুরাণ নামে এক হিন্দু ধর্মগ্রন্থে তিন প্রকার লিঙ্গের উল্লেখ করা হয়েছে - স্বয়ম্ভুব (স্বপ্রতিষ্ঠিত), বাণলিঙ্গ ও শৈললিঙ্গ (পাথরের লিঙ্গ)। এগুলিকে যথাক্রমে ব্যক্ত, অব্যক্ত ও ব্যক্ত্যাব্যক্ত বলা হয়েছে। হিন্দু ধর্মতত্ত্বে বলা হয়, ব্যক্ত লিঙ্গ মোক্ষদায়ী, অব্যক্ত লিঙ্গ আনন্দবর্ধনকারী এবং ব্যক্তাব্যক্ত লিঙ্গ মোক্ষ ও আনন্দ দুইই দেন।
শৈব সম্প্রদায়ের বিভিন্ন গোষ্ঠী পার্থিব শিবলিঙ্গ, কণ্ঠস্থললিঙ্গ, স্ফটিকলিঙ্গ, বাণলিঙ্গ, পঞ্চসূত্রী লিঙ্গ, পাষাণলিঙ্গ ইত্যাদি নানা ধরনের লিঙ্গ পূজা করেন।
পঞ্চদেবতা পূজা
বাণলিঙ্গ হিন্দুধর্মের পঞ্চায়তন পূজা বা পঞ্চদেবতা পূজার একটি অঙ্গ। অষ্টম শতাব্দীর হিন্দু দার্শনিক আদি শঙ্কর হিন্দুধর্মের সকল সম্প্রদায়ের মধ্যে সাম্প্রদায়িক সম্প্রীতি স্থাপনের জন্য পাঁচটি প্রধান হিন্দু সম্প্রদায়ের প্রধান দেবতার পূজাকে ব্যক্তির ইষ্টদেবতা পূজার অঙ্গ হিসেবে প্রবর্তন করেন। এর মধ্যে শিবের পূজা প্রবর্তিত হয়েছিল নর্মদা নদীতে প্রাপ্ত বাণলিঙ্গের উপর।
পূজার ফল
হিন্দুরা বিশ্বাস করেন, বাণলিঙ্গ ক্ষত্রিয়দের বিরাট রাজ্য এবং অন্য সকলের সব ধরনের ইচ্ছা পূর্ণ করে।
ঘনমাত্রা
থাম্ব|বামে মিশ্রিত দ্রব ও ডানে ঘনীভূত দ্রব নির্দেশ করছে একটি মিশ্রণে উপস্থিত কোন একটি উপাদানের পরিমাণকে ঐ মিশ্রণটির মোট আয়তন দ্বারা ভাগ করলে যে রাশিটি পাওয়া যায় তাকে ঐ মিশ্রণে ঐ উপাদানটির ঘনমাত্রা বলা হয়। কোন উপাদানের ঘনমাত্রা মিশ্রণে উপস্থিত উপাদানটির প্রাচুর্যকে নির্দেশ করে। রসায়ন শাস্ত্রে বেশ কয়েক ধরনের ঘনমাত্রার গাণিতিক বিবরণ পাওয়া যায়; যেমন: ভর ঘনমাত্রা, মোলার ঘনমাত্রা, সংখ্যার ঘনমাত্রা এবং আয়তন ঘনমাত্রা।  যেকোন প্রকার রাসায়নিক পদার্থের মিশ্রণের ক্ষেত্রে ঘনমাত্রার ধারণাটি প্রযোজ্য হলেও অধিকাংশ ক্ষেত্রেই কোন দ্রবণ এবং এই দ্রবণে উপস্থিত দ্রব্য ও দ্রাবকের প্রেক্ষাপটে এই পদটির প্রয়োগ করা হয়। মোলার ঘনত্বের আবার কিছু ভ্যারিয়েন্টও রয়েছে, যেমন: স্বাভাবিক বা সমতূল্য ঘনমাত্রা এবং অসমোটিক ঘনমাত্রা।
ব্যুৎপত্তি ও পরিভাষা
ফরাসি concentrer থেকে উদ্ভূত concentrate শব্দটি থেকে concentration টার্মটি নেওয়া হয়েছে যা বিশ্লেষণ করলে con– + center পাওয়া যায়; যার অর্থ দাড়ায় “কেন্দ্রে রাখা”। concentration এর বাংলা পরিভাষা হিসেবে ঘনমাত্রা শব্দটি ব্যবহার করা হলেও কিছু ক্ষেত্রে ঘনত্ব শব্দটিও ব্যবহার করা হয়, যদিও পদার্থবিজ্ঞানে ঘনত্বের সংজ্ঞা বস্তুর ভর এবং ঐ ভর দ্বারা দখলকৃত আয়তনের অনুপাতের মাধ্যমে দেওয়া হয়। অপরদিকে রসায়নের ব্যবহৃত ঘনমাত্রা বা ঘনত্বের ক্ষেত্রে মিশ্রণ বা দ্রবণে উপস্থিত উদ্দিষ্ট উপাদানটির পরিমাণ নির্দেশে ভর এককের পাশাপাশি মোল, সংখ্যা এমনকি আয়তনও ব্যবহার করা হয়ে থাকে।
রাশিমালার মাধ্যমে প্রকাশরীতি বা অঙ্কপাতন
যে চারটি রাশির মাধ্যমে ঘনমাত্রার ব্যাখ্যা দেওয়া হয় নিচে সেগুলো সংক্ষেপে আলোচনা করা হল:
ভর ঘনমাত্রা
মিশ্রণের কোন উপাদানের ভর ঘনমাত্রা \rho_i এর সংজ্ঞা উপাদানটির ভর m_i এবং মিশ্রণটির মোট আয়তন V এর অনুপাতের মাধ্যমে দেওয়া হয়:
এর এসআই একক হলো kg/m3 (যা g/L এর সমান)।
মোলার ঘনমাত্রা
মিশ্রণটিতে উপাদানটির কত মোল (n_i) রয়েছে তাকে মিশ্রণটির মোট আয়তন V দ্বারা ভাগের মাধ্যমে মোলার ঘনমাত্রা c_i এর সংজ্ঞা দেওয়া হয়:
এর এসআই একক হলো mol/m3। তথাপি অনেক ক্ষেত্রেই mol/L (= mol/dm3) এককটি ব্যবহার করা হয়।
সংখ্যার ঘনমাত্রা
মিশ্রণে কোন উপাদানের কতটি সত্তা বিদ্যমান (N_i) তার সাথে মিশ্রণটির মোট আয়তন V এর অনুপাতের মাধ্যমে সংখ্যার ঘনমাত্রা C_i এর সংজ্ঞা দেওয়া হয়। এই সত্তা উপাদানটির অণু, পরমাণু, মোল বা অন্যকিছু হতে পারে।
এর এসআই একক হলো 1/m3
আয়তন ঘনমাত্রা
আয়তন ঘনমাত্রা \sigma_i কে উপাদানটির আয়তন V_i এবং মিশ্রণটির মোট আয়তন V এর অনুপাতের মাধ্যমে সংজ্ঞায়িত করা হয়। এই রাশিটির মাত্রা সমীকরণ আয়তন ভগ্নাংশের অনুরূপ হলেও দুটোর মধ্যে সূক্ষ্ম পার্থক্য বিদ্যমান।
রাশিটি মাত্রাহীন হওয়ায় একে শুধু সংখ্যার মাধ্যমে প্রকাশ করা হয়। যেমন: 0.18 অথবা 18%;
ইংরেজী সাহিত্যে এই রাশিটির জন্য আদর্শ কোন অঙ্কপাতন পদ্ধতি নেই। এখানে ব্যবহৃত \sigma_i বর্ণটি জার্মান সাহিত্যে একটি আদর্শ প্রতীক হিসেবে ব্যবহৃত হয় (জার্মান ভাষায় দেখুন Volumenkonzentration)।
সংশ্লিষ্ট রাশিসমূহ
আরও কিছু কিছু রাশি মিশ্রণের উপাদানগুলোর আলোচনায় ব্যবহার করা হলেও এগুলোকে ঘনমাত্রা বলা উচিৎ নয়। এদের কয়েকটি হলো নর্মালিটি, মোলালিটি, মোল ভগ্নাংশ, মোল অনুপাত, ভর ভগ্নাংশ, ভর অনুপাত।
আয়তন ও তাপমাত্রার উপর নির্ভরশীলতা
মূলত তাপীয় প্রসারণের কারণে দ্রবণের কোন উপাদানের ঘনমাত্রা তাপমাত্রার পরিবর্তনের সাপেক্ষে দ্রবণটির আয়তনের উপর নির্ভর করে।
গ্রেগ রিচি
গ্রিগরি মাইকেল গ্রেগ রিচি (Greg Ritchie; জন্ম: ২৩ জানুয়ারি, ১৯৬০) কুইন্সল্যান্ডের স্টানথর্প এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০-এর দশকে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন। ১৯৮২ থেকে ১৯৮৭ সময়কালে ৩০ টেস্ট ও ৪৪টি ওডিআইয়ে অংশগ্রহণ অস্ট্রেলিয়ার পক্ষে খেলেছেন ‘ফ্যাট ক্যাট’ ডাকনামে পরিচিত গ্রেগ রিচি।
প্রারম্ভিক জীবন
বিশাল দেহের অধিকারী হওয়ার কারণে তিনি ‘ফ্যাট ক্যাট’ নামে পরিচিতি পান। ১৯৮০ থেকে ১৯৯২ মেয়াদে কুইন্সল্যান্ডের পক্ষে খেলেন। ২০০০ সালে কুইন্সল্যান্ডের ইতিহাসে শেফিল্ড শিল্ডে ছয় সহস্রাধিক রান সংগ্রহকারী সাতজন সেরা ক্রিকেটারের একজনরূপে গণ্য হন।
১৯৮০-৮১ মৌসুমে কুইন্সল্যান্ডের পক্ষে তার প্রথম-শ্রেণীর ক্রিকেটে অভিষেক ঘটে। প্রতিপক্ষ ভিক্টোরিয়ার বিপক্ষে একবার ব্যাটিং করে ৭ রান তুলেন। তবে সফরকারী নিউজিল্যান্ডের বিপক্ষে প্রস্তুতিমূলক নিজস্ব তৃতীয় খেলায় বেশ ভাল করেন। দ্বিতীয় ইনিংসে ৪৭ রান তুলে দলকে পরাজয়ের হাত থেকে বাঁচান। সাউথ অস্ট্রেলিয়ার বিপক্ষে ৭৪ করেন।  সফরকারী ভারতীয় একাদশের বিপক্ষে ৭৫ রানের ইনিংস উপহার দিয়ে ভবিষ্যতের টেস্ট খেলোয়াড়ের কথা জানান দেন।  এরপর ভিক্টোরিয়ার বিপক্ষে ১৪০ রান করে প্রথমবারের মতো সেঞ্চুরি করেন।
আন্তর্জাতিক ক্রিকেট
১৯৮১-৮২ মৌসুম শেষে কিম হিউজের নেতৃত্বাধীন অস্ট্রেলিয়ার একদিনের দলের সংরক্ষিত সদস্য হন। কিন্তু শেষ পর্যন্ত কোন খেলায় অংশ নিতে পারেননি রিচি। ১৯৮২ সালের শুরুতে নিউজিল্যান্ড সফরে যাওয়া থেকে বঞ্চিত হন। কিন্তু, তাসমানিয়ার বিপক্ষে সেঞ্চুরি করলে ১৯৮২ সালের পাকিস্তান সফরে তাকে অন্তর্ভুক্ত করা হয়।
টেস্টে অংশগ্রহণ
১৯৮২-৮৩ মৌসুমে পাকিস্তান সফরে অস্ট্রেলিয়ার সদস্যরূপে যান ও মাঝারিসারির ব্যাটসম্যানরূপে গ্রেগ চ্যাপেলের স্থলাভিষিক্ত হন। ঐ সফরে কিম হিউজ, অ্যালান বর্ডার, ব্রুস লেয়ার্ড, জন ডাইসন ও গ্রেইম উডের ন্যায় শীর্ষসারির ব্যাটসম্যান ছিলেন। তন্মধ্যে রিচি ও ওয়েন ফিলিপসই তুলনামূলকভাবে কনিষ্ঠ ছিলেন। কিম হিউজের ভাষ্য মতে, তারা টেস্টের জন্য নিজেদেরকে উজাড় করে দিবেন।
পাকিস্তান ক্রিকেট বোর্ড একাদশের বিপক্ষে ৫৯ রান তুললে তার টেস্ট অভিষেকের সুযোগ ঘটে।  তিনি ৪ ও ১৭ রান তুলেন।  খেলা চলাকালে আম্পায়ার বরাবর একটি পাথর নিক্ষেপ করা হয় যা পরবর্তীতে জানা যায় যে, দর্শকদের কাছ থেকে তাকে লক্ষ্য করে এ নিক্ষেপের ঘটনা ঘটেছিল। ফয়সালাবাদের ইকবাল স্টেডিয়ামে নিজস্ব দ্বিতীয় টেস্টে পিটার স্লিপের পরিবর্তে খেলেন। ঐ টেস্টে তিনি তার প্রথম সেঞ্চুরি অপরাজিত ১০৬ রান তুলেন। তাস্বত্ত্বেও তার দলের পরাজয় রুখা যায়নি।  তৃতীয় টেস্টে ২৬ ও ১৮ রান তুলে ব্যর্থতার কথা জানান দেন। তৃতীয় ওডিআই চলাকালে থার্ডম্যান অঞ্চলে ফিল্ডিংরত অবস্থায় ধাওয়ার কবলে পড়েন যাতে খেলা পরিত্যক্ত ঘোষিত হয়।
১৯৮২-৮৩ ও ১৯৮৩-৮৪ মৌসুমে অস্ট্রেলিয়া দলে যুক্ত হতে ব্যর্থ হন। কিন্তু, ১৯৮৪ সালে ওয়েস্ট ইন্ডিজ ও ভারত সফরে তাকে নেয়া হয়। ১৯৮৪-৮৫ মৌসুমের গ্রীষ্মেও অস্ট্রেলিয়া দলে ছিলেন।
১৯৮৫ থেকে ১৯৮৭ সাল পর্যন্ত মাঝারিসারির ব্যাটসম্যানরূপে দলে খেলেন। তন্মধ্যে, ১৯৮৫ সালে ইংল্যান্ড সফরে অ্যাশেজ সিরিজও অন্তর্ভুক্ত ছিল। এ সময়েই নটিংহামের বিপক্ষে নিজস্ব সর্বোচ্চ ১৪৬ রান তুলেন। ১৯৮৬ সালে নিউজিল্যান্ড ও ভারত সফরের পর ১৯৮৬-৮৭ মৌসুমে ইংল্যান্ড সফরে যান।
১৯৮৬ সালের বিখ্যাত টাই টেস্টে অংশ নেন। মাদ্রাজে ভারতের বিপক্ষে অ্যালান বর্ডারের নেতৃত্বাধীন দলে ব্যাটসম্যান ডিন জোন্স ক্রিজে বমি করে প্যাভিলিয়নে ফিরে গেলে বর্ডার তাকে ‘অনঢ় কুইন্সল্যান্ডার’ (রিচি) হিসেবে আখ্যায়িত করে মাঠে পাঠান। পরবর্তীতে জোন্স মাঠে ফিরে দ্বি-শতক হাঁকিয়েছিলেন।
কুইন্সল্যান্ডের অধিনায়কত্ব
রিচিকে প্রাধান্য দিয়ে ১৯৮৯-৯০ মৌসুমে কুইন্সল্যান্ডের অধিনায়কত্ব থেকে অ্যালান বর্ডার সরে দাঁড়ান। এ প্রসঙ্গে রিচি মন্তব্য করেন যে, এ. বি [বর্ডার] ও গ্রেগ চ্যাপেলের ন্যায় সেরা অধিনায়কদের অধীনে খেলেছি। আশাবাদী যে, আমি তাদের অভিজ্ঞতাকে তুলে ধরতে পারবো। ঐ মৌসুমে সফরকারী পাকিস্তানের বিপক্ষে ১২৩ ও দক্ষিণ অস্ট্রেলিয়ার বিপক্ষে ২১৩ রান তুলেন। শেফিল্ড শিল্ডের চূড়ান্ত খেলায় কুইন্সল্যান্ড অংশ নিলেও নিউ সাউথ ওয়েলসের বিপক্ষে পরাজিত হয় তার দল। ব্যাট হাতে নিয়ে ৫৪ গড়ে ৯২৮ রান তুলে নিজের প্রতিভা স্বার্থক করেন।
অবসর
১৯৯০ সালে গুজব রটে যে, রিচিকে কুইন্সল্যান্ডের অধিনায়কত্ব থেকে তুলে নেয়া হবে। এতে ক্ষিপ্ত হয়ে ক্রিকেট থেকে অবসর নেন। তবে, নতুন কোচ জেফ থমসন ও কিউসিএ প্রধান নির্বাহী ব্যারি রিচার্ডসের হস্তক্ষেপে তাকে দলে রাখা হয়।
বর্তমানে তিনি মার্কিন যুক্তরাষ্ট্রের ফ্লোরিডায় বসবাস করছেন। মার্কিন যুক্তরাষ্ট্র ও অস্ট্রেলিয়ায় প্রায়শঃই ব্যবসায়িক কর্মকাণ্ডে মনোনিবেশ ঘটাচ্ছেন। এছাড়াও, তাকে প্রায়শঃই পিজিএট্যুর.কমে ধারাভাষ্যকর্মে নিযুক্ত হতে দেয়া যায়।
বিতর্ক
২০১২ সালে অ্যাডিলেড ওভালে অস্ট্রেলিয়া-দক্ষিণ আফ্রিকার মধ্যকার প্রথম টেস্ট চলাকালে বর্ণবাদ ও ইসলামভীতি নেতিবাচক বক্তব্য দিয়ে বিতর্কের সৃষ্টি করেন। চার মুসলিম ও দুই কৃষ্ণাঙ্গ আফ্রিকান খেলোয়াড় নিয়ে গড়া দক্ষিণ আফ্রিকা দলের কর্মকর্তারা এ বিষয়ে অভিযোগ তুললে কার্যত ২০১২-১৩ মৌসুম থেকে ক্রিকেট অস্ট্রেলিয়া কর্তৃপক্ষ নিষিদ্ধ ঘোষণা করেন।
গীতিকা জাখর
ব্যক্তিগত জীবন এবং পরিবার
গীতিকার বাবা সত্যবীর সিং জাখর হরিয়ানার হিসারে ক্রীড়া আধিকারিক ছিলেন। গীতিকার পিতামহ সিএইচ. অমর চাঁদ জাখর নিজে একজন দক্ষ কুস্তিগীর ছিলেন। তাঁকে দেখেই গীতিকা এই খেলার প্রতি অনুপ্রাণিত হন। তিনি ১৩ বছর বয়সে কুস্তি শুরু করেছিলেন, এবং ২০০০ সালে নতুন দিল্লিতে অনুষ্ঠিত একটি লড়াইতে ভারত কেশরি সোনিকা কালীরামনকে (প্রখ্যাত কুস্তিগীর চান্দগি রামের কন্যা) পরাজিত করে ১৫ বছর বয়সে ভারত কেশরি খেতাব পান। তারপর থেকে তিনি টানা ৯ বছর ভারত কেশরী খেতাব জিতেছিলেন। তিনি শ্রী কমলদীপ সিং রানার সাথে বিবাহ বন্ধনে আবদ্ধ হন, যিনি একজন নির্বাহী প্রকৌশলী হিসাবে হরিয়ানা পাবলিক ওয়ার্ক বিভাগে কর্মরত।
প্রাথমিক ক্রীড়াজীবন
গীতিকা বিদ্যালয় স্তরে খেলাধুলায় সক্রিয়ভাবে অংশগ্রহণ করছিলেন এবং তাঁর মনোযোগ ছিল অ্যাথলেটিক্সের দিকে। কিন্তু যখন তাঁর পরিবার তাঁর ছোট ভাইকে এবং তাঁকে উন্নত শিক্ষা প্রদানের জন্য তাঁদের গ্রাম আগরোহা থেকে হিসারে চলে আসেন, তখন তাঁর খেলোয়াড়ি জীবনে একটি মোড় আসে। প্রতিযোগিতামূলকভাবে অ্যাথলেটিক্স শুরু করার প্রয়াসে, তাঁর বাবা তাঁকে হিসারের মহাবীর স্টেডিয়ামে নিয়ে গিয়েছিলেন। কিন্তু তাঁরা কোনো প্রশিক্ষক না পেয়ে হতাশ হয়ে ফিরে আসেন। এই সময় তিনি কাছাকাছি একটি কুস্তির আখড়ায় গিয়ে দেখেছিলেন প্রশিক্ষকরা তাঁদের শিক্ষার্থীদের বাইরে থেকে জোরে জোরে উপদেশ দিচ্ছেন। তরুণ গীতিকা কুস্তি অনুশীলনকারী অন্যান্য মেয়েদের দেখে অবিলম্বে এই খেলাকে ভালোবাসতে শুরু করেন এবং ১৯৯৮ সালের অক্টোবর থেকে, অ্যাথলেটিক্স ছেড়ে কুস্তি খেলাকে নিজের খেলা হিসাবে বেছে নেন। কুস্তি শুরু করার চার মাস পরে তিনি মণিপুরে ১৯৯৯ সালের জাতীয় গেমসে হরিয়ানার প্রতিনিধিত্ব করেছিলেন এবং চতুর্থ স্থান অর্জন করেছিলেন।
তিনি ২০০১ সালে জাতীয় চ্যাম্পিয়নশিপের সমস্ত বিভাগ: সাব-জুনিয়র, জুনিয়র এবং সিনিয়রে স্বর্ণপদক জিতে সর্বকনিষ্ঠ কুস্তিগীর হয়েছিলেন। এটি একটি প্রশংসনীয় রেকর্ড যা এখনও ভাঙা যায়নি। এর মাধ্যমে তিনি নিজের গোল্ডেন কোয়ার্টেট সম্পন্ন করেছিলেন।
২০০১
গোল্ডেন কোয়ার্টেট সম্পূর্ণ করেন, একমাত্র কুস্তিগীর হিসেবে।
আন্তর্জাতিক খেলোয়াড় জীবন
তাঁর আন্তর্জাতিক জীবন শুরু হয়েছিল মার্কিন যুক্তরাষ্ট্রে র নিউইয়র্কে, ২০০২ সালের বিশ্ব কুস্তি চ্যাম্পিয়নশিপে প্রথম উপস্থিতির মাধ্যমে।
স্টিফেন জন (ক্রিকেটার)
স্টিফেন জন (জন্ম ২১ জুন ১৯৭৪) একজন পাকিস্তানি ক্রিকেট কোচ এবং সাবেক প্রথম-শ্রেণীর ক্রিকেটার যিনি ইসলামাবাদের হয়ে প্রতিনিধিত্ব করেছিলেন।